Ny kjempesmell for Bohinen og Sandefjord
SF har tapt fire strake kamper i 1. divisjon. Tapet i mandagens bortekamp sørget for at Levanger inntok annenplassen, som gir direkte opprykk, på målforskjell. Sandnes Ulfs Eirik Schultze headet i stolpen etter 60 sekunder. Det var ikke siste gang det ble panikk i Sandefjords forsvar. VG før sesongen: Rask Tippeliga-retur for Sandefjord Etter 20 minutters spill fikk vertene straffe da Alexander Gabrielsen så seg nødt til å felle Schultze bakfra. Hjemmelagets spillere mente Gabrielsen skulle hatt det røde kortet, men nye regler gjør at dobbeltstraff ikke lenger er påtvunget. SF-keeper Ingvar Jónsson gikk rett vei på straffen og var meget nær å redde forsøket fra Pontus Engblom. Bortelaget klarte aldri klarere en corner etter 34 minutter, og fra kort hold kunne Aksel Berget Skjølsvik sette inn 2-0 med et frekt hælspark. Sandefjord håpet å komme tilbake i medvind etter pause, men Sandnes Ulf punkterte kampen tidlig.Kent Håvard Eriksen, som startet sin første kamp siden 16. mai, økte til 3-0 etter et hurtig angrep der han fintet vekk Christer Reppesgård Hansen i SF-forsvaret med en skuddfinte. Bare seks minutter senere kunne Eriksen sette inn sin andre scoring for kvelden med høyrefoten etter en fin vending som lurte SFs forsvar. Etter 64 minutter økte Engblom til 5-0 med sitt andre straffespark for kvelden. Denne gangen var det Geir Ludvig Fevang som hadde forbrutt seg mot vertenes angripere. Sandnes Ulf sto med bare én seier på sin seks siste seriekamper, men fikk et etterlengtet løft mandag. Kun ett poeng skiller opp til Åsane på den sjette og siste plassen som gir opprykksomspill. Jerv og Kongsvinger ligger også på kvalifisering, mens Kristiansund på lederplass har hele sju poeng ned til kvalikplass.
(Sandnes Ulf - Sandefjord 5-0) Sandefjords formsvikt vedvarer. Lars Bohinens mannskap falt ut av direkte opprykksplass etter stortapet mot Sandnes Ulf.